cyanic-selkie/wikianc huggingface dataset:
Ghaziabad (India)
Transport
Man kan komme til Ghaziabad via fly, vei eller jernbane. Nærmeste flyplass er Indira Gandhi internasjonale lufthavn som ligger omtrent 45 km unna. Ghaziabad er godt forbindet med veier til alle steder i Delhi, Noida, Hapur, Modinagar, Meerut, Saharanpur, Hardwar osv. Et stort antall mennesker tar hver dag kollektivtrafikk til Delhi, Noida, Stor-Noida og Gurgaon for å dra på jobb.
Det finnes bussterminaler i Mohan Nagar, Lohia Nagar, Vasundhara og ved Meerot Road. Herfra kjører UPSRTC-busser til byer i hele delstaten.
Ghaziabad er et jernbaneknutepunkt og flere linjer går gjennom byen. Sentralstasjonen ligger midt i byen. Byen har gode togforbindelser til Delhi og andre nærliggende byer gjennom hurtigkjørende tog kalt EMU. Flere tog forbinder Ghaziabad til Meerut, Aligarh, Delhi, New Delhi, Faridabad, Palwal, Mathura, Loni og andre byer.
Delhis metrosystem strekker seg til Dilshad Garden stasjon, som ligger på Apsara Border i utkanten av byen. For tiden trafikkerer linjen området Rajendra Nagar i Shalim Garden. Denne linjen ble forlenget til Anand Vihar og Vaishali.
Utdanning
I Ghaziabad finnes det en rekke private college for ingeniørvitenskap og ledelsesinstitusjoner. Det eksisterer også noen medisin- og tannlegehøyskoler, samt noen fysioterapiinstitutter som f.eks. IME Sahibabad, ITS, IMS, KIET osv. Med institutter som IMT Ghaziabad, som er blant topp 5 B-skoler i India, legger Ghaziabad til en ny dimensjon for teknisk utdanning i delstaten Uttar Pradesh.
Christian Borchsenius
Johannes Christian Borchsenius (født 12. februar 1927 i Oslo, død 8. august 2006 i Oslo) var en norsk jurist, lagmann og konstituert dommer i Norges Høyesterett.
Ghaziabad (India)
Utdanning
Byen har også flere skoler som er tilknyttet forskjellige utdanningsstyrer som ICSE, ISC, CBSE og Uttar Pradesh State Board.
Christian Borchsenius
Borchsenius var gift med Evelyn født Lindemann og de har fire barn. Han var sønn til Johannes Christian Borchsenius (død 1961) og Fredrikke Catharina «Cate» født Nissen (død 1968).
Ghaziabad (India)
Media
Ghaziabad utgjør en del av satellittområdet til Delhi, og derfor er de fleste avisene, TV-kanalene og radiokanalene de samme som i Delhi. TV-kanalene er tilgjengelig gjennom kabel-TV-nettverket, og City Cable er den største operatøren.
Christian Borchsenius
Borchsenius var utdannet cand. jur. fra Universitetet i Oslo. Fra 1956 var han ansatt i Justisdepartementets lovavdeling der han sist var underdirektør. I 1974 ble han lagdommer ved Eidsivating lagmannsrett (fra 1995 Borgarting lagmannsrett), der han i 1985–97 var lagmann.
Borchsenius var konstituert dommer ved Norges Høyesterett fire ganger i perioden 1989 til 1994.
Han var medlem i en rekke råd, lovkomiteer og utvalg om rettslige forhold, bl.a. rådet for rettsinformasjon, sjølovkomiteen, tinglysingsutvalget, flyhavarikommisjonen og utvalget for revisjon av luftfartsloven. Han skrev også fagartikler om juridiske emner.
Borchsenius var slektsinteressert og skrev boken Slekten Borchsenius (Oslo 1965) som han ajourførte flere ganger. Han skrev artikler om genealogiske emner i Norsk Slektshistorisk Tidsskrift. Han var også interessert i heraldikk og var i en årrekke revisor i Norsk Heraldisk Forening.
Riiser-Larsens vei
Riiser-Larsens vei eller Riiser-Larsens veg kan vise til følgende veier eller gater i Norge:
Trollmannen fra Oz
Trollmannen fra Oz (engelsk:The Wonderful Wizard of Oz) er en barnebok fra 1900 av den amerikanske forfatteren Lyman Frank Baum.
I historien møter vi Dorothy Gale, som bor på en bondegård i Kansas med onkelen og tanten sin, og som sammen med hunden Toto blir fraktet til det magiske fantasilandet Oz av en syklon som river med seg gårdshuset. I Oz får Dorothy vite av en god heks at den eneste som muligens kan hjelpe henne med å komme tilbake til Kansas og familien, er den store Trollmannen som bor i Smaragdbyen.
Dorothy får etter hvert selskap på reisen av Fugleskremselet, Blikktømmerhoggeren og Den feige løven, som alle ønsker å be Trollmannen om hjelp; Fugleskremselet vil ha en hjerne, Blikktømmerhoggeren ønsker seg et hjerte, og den Feige Løven trenger mot.
Film og fortsettelser
Fortellingen i denne første boken om Oz har blitt filmatisert en rekke ganger. Den mest kjente filmatiseringen er Trollmannen fra Oz fra 1939 med Judy Garland i rollen som Dorothy, som etter hvert er blitt mer kjent enn boken den baserer seg på. Det har også blitt laget skuespill og musikaler av historien. I 2013 kom Oz: The Great and Powerful, en amerikansk barnefilm med fargerike dataeffekter og actionpreget eventyrhandling.
L. Frank Baum skrev senere tretten bøker til i serien «bøkene om Oz» fra 1904 til 1920, i tillegg til seks bind med korte fortellinger for enda yngre lesere. Etter hans død i 1919 ble serien overtatt av andre forfattere; Ruth Plumly Thompson var den første og mest aktive med 21 bøker. Baums oldebarn Roger S. Baum utga 2 i 1989 og 1990. Den første boken er den eneste i serien som er blitt oversatt til norsk. Den siste oversettelsen er fra 2014.
Miniserien Tin Man fra 2007 er basert på boka, men med en futuristisk vri.
Apocalypto
Apocalypto er en amerikansk episk actiondrama og eventyrfilm fra 2006 regissert, produsert og skrevet av Mel Gibson. Handlingen er satt i Yucatán i Karibien, like før europeernes ankomst på 1500-tallet. Den skildrer én manns og hans families desperate opplevelser under mayakulturens sammenbrudd. Skuespillerne i filmen snakker mayisk.
Filmen ble forholdsvis godt mottatt av kritikerne og ble en moderat publikumssuksess. Den vant syv priser og ble nominert til ytterligere 13. Blant annet så ble den nominert til tre Oscar (makeup, lydklipp og lydmix).
Handling
Filmen handler om en lykkelig indianerstamme i Mellom-Amerika som lever i pakt med naturen. En dag treffer noen av dem på en annen indianerstamme som er på flukt. Det tar ikke lang tid før også de selv blir invadert og fanget, og reisen går til Mayaindianernes by, hvor de etter planen skal ofres til gudene. Jaguar Paw har derimot mer å tenke på enn de nye herrenes planer for dem, for hjemme i sin egen landsby sitter hans kone og sønn bortgjemt og trenger hans hjelp for å overleve. Han klarer å flykte, men får en farefull og strabasiøs ferd tilbake til sin familie. Kjærligheten til sin kvinne og familie gir ham den styrken og kraften han trenger for å forsøke å redde sitt folk fra katastrofe.
Handelshøyskolen BI
Handelshøyskolen BI («BI» i dagligtale; engelsk betegnelse BI Norwegian Business School), opprinnelig Bedriftsøkonomisk Institutt, er en norsk privat vitenskapelig høgskole som driver forskning og utdanning med tyngdepunkt i bedriftsøkonomiske fag. BI har hovedcampus i Nydalen i Oslo, og har regionale studiesteder i Bergen, Trondheim og Stavanger. BI har også et tett samarbeid med Fudanuniversitetet i Shanghai.
Apocalypto
Om filmen
Innspillingene ble gjort i Veracruz i Mexico. I Norge fikk filmen først 15 års aldersgrense av medietilsynet, men etter flere klager fra bl.a. Barneombudet, ble filmen revurdert og fikk 18 års aldersgrense, to uker etter at den hadde hatt premiere i Norge.
Handelshøyskolen BI
BI ble etablert som en privat aftenskole i handels- og «kontorfag» i 1943 og uten statlig akkreditering, og tilbød i begynnelsen kortere kurstilbud med arbeidslivsrelevans for næringslivet. Den var organisert som en privateid og kommersiell bedrift frem til den ble omdannet til stiftelse i 1969. BIs studietilbud ble etterhvert akkreditert og skolen tilbød to- og senere treårige studietilbud i bedriftsøkonomiske fag. BI ble etterhvert akkreditert som høgskole og i 2008 som vitenskapelig høgskole. BI er en av tre private vitenskapelige høyskoler i Norge ved siden av MF og VID.
Apocalypto
Om filmen
Filmen har fått kritikk av forskere som har studert mayakulturen. Meget av filmens skildringer er i og for seg autentisk, kildefast og/eller plausibelt, kritikken retter seg mest om tid og sted for denslags begivenheter som skildres. Filmen utspiller seg i den postklassiske periode av mayasivilisasjonen, men den hovedperiode der menneskeofringer fant sted i stor stil var snarere i den klassiske periode, som tok slutt omkring år 900, altså ca. 600 år før den tid filmen skildrer. Den postklassiske periode i Maya-kulturen var på langt nær så brutal. Hos aztekerne lenger vest i Mexico var imidlertid menneskeofringer vanlige også rundt år 1500, og aztekerne dro på stadige krigstokter for å ta til fange store mengder mennesker som skulle ofres.
Handelshøyskolen BI
Fra kveldsskole til dagstudium
Bedriftsøkonomisk Institutt (BI) ble opprettet som et aksjeselskap av Finn Øien og hans partner John Rosef i 1. juni 1943. Utgangspunktet var å tilby undervisning på kveldstid – derav navnet aftenskole eller kveldsskole – men i løpet av de neste tiåret ble tilbudet utvidet til å omfatte et toårig dagstudium. Nils Skott kom inn som en tredje eier i 1944 og ansvarlig for rasjonaliseringsavdelingen. Finn Øyen hadde ansvaret for administrasjon, undervisning og tidsskrifter. Jens Rosef var ansvarlig for konsulentavdelingen i regnskap og revisjon. I løpet av 1945 utvidet BI til seks avdelinger: Kurs, konsulentavdeling (rasjonalisering), regnskap og revisjon, BIs indeks, trykkeri og gårdsbestyrelse.
Året etter ble det første toårige dagstudiet lansert med navnet Kontorledelse I og II. Studentene ved dette studiet blir i 1954 godkjent som låntakere ved Statens lånekasse for utdanning. BI kjøpte i 1957 Ivar Aasens vei 14, som ble brukt som kontor. I 1968 ble det toårige studiet utvidet til et treårig og fikk navnet diplomøkonomstudiet. Året etter fikk BI statsstøtte og ble også omdannet fra en privateid bedrift til en ideell stiftelse.
Apocalypto
Om filmen
Filmen fikk noe blandet mottakelse og har fått 65 % på Rotten Tomatoes og 68% på Metacritic. Antagelser om at filmen ikke ville bli vel mottatt i Mexico viste seg å slå helt feil; mottakelsen var svært positiv og oppslutningen premierehelgen var større enn den Titanic fikk.
Handelshøyskolen BI
Satsing på språk og nasjonalt nettverk
BI har hele veien hatt fokus på å være innovative og fremtidsrettede. Allerede i 1963 vedtok man å satse på språk i utdanningen, og investerte i et moderne språklaboratorium. Fire år senere kjøpte BI sin første datamaskin. På dette tidspunkt fantes det fra før kun en datamaskin i Norge.
De første fem studierektorene ble ansatt i 1964 og man beslutter å satse på faste forelesere. I 1983 ble BIs fire første professorer ansatt etter faglige vurderinger med eksterne kommisjonsmedlemmer. Pål Korsvold ble ansatt som professor i finans, Gøran Persson som professor i logistikk, Arne Jon Isachsen som professor i internasjonal finans og Rolf Høyer som professor i informasjons- og databehandling. To år etter dette ble BI tildelt siviløkonomtittelen, noe som har hatt stor betydning for BIs anerkjennelse som handelshøyskole.
Apocalypto
Om filmen
Aftenpostens anmelder gav den terningkast fem, mens VG og Dagbladet gav den terningkast fire.
Filmen innbrakte 120,6 millioner dollar på verdensbasis, hvorav 50,9 millioner i USA. Produksjonskostnadene var på 40 millioner dollar.
Handelshøyskolen BI
Satsing på språk og nasjonalt nettverk
I 1979 overtok BI Revisorstudiet i Oslo (RiO), og BI tilbød deretter et treårig revisorstudium. I 1985 besluttet BI å opprette sitt eget nasjonale nettverk av høyskoler. De 10 samarbeidende høyskolene ble enten lagt ned eller innlemmet I BIs nettverk. På slutten av 80-tallet ble også BIs regionale høyskoler utvidet, og studentene med det toårige kandidatstudiet og fikk mulighet til å bygge på til treårig diplomøkonomstudium. Året 1992 fusjonerte BI med Norges Markedshøyskole, NILA og Oslo Handelshøyskole. Samtidig overtas Oslo Markedsføringshøyskole. Det samme året ble det også inngått en samarbeidsavtale mellom BI og Universitetet i Oslo om forskning og undervisning. I år 2000 fusjonerte både BI og Norges Varehandelshøyskole (NVH) samt en integrasjon mellom BI og Det Norske Shippingakademiet (DnS).
Den forbudte planet
Den forbudte planet (orig.: Forbidden Planet) er en amerikansk science fiction og eventyrthriller fra 1956 regissert av Fred M. Wilcox. Hovedrollene spilles av Walter Pidgeon, Anne Francis og Leslie Nielsen. Filmen er løslig basert på skuespillet Stormen av William Shakespeare.
Handelshøyskolen BI
Satsing på språk og nasjonalt nettverk
Året 2005 flyttet BI fra Sandvika i Bærum til nytt bygg i Nydalen. Året etter, i 2006, tiltrådte Tom Colbjørnsen som rektor ved Handelshøyskolen BI. Han ble sittende til sommeren 2014. I august 2014 tok Jan Henjesand over som rektor. I 2008 ble Handelshøyskolen BI akkreditert som vitenskapelig høyskole av Nasjonalt organ for kvalitet i utdanning (NOKUT). Akkrediteringen gir BI rett til selv å opprette og nedlegge nye studier.
Den forbudte planet
Den forbudte planet anses som en av de mest betydningfulle science fiction-filmene som er produsert. I 2013 ble filmen tatt inn i det nasjonale filmregistret til Library of Congress, et arkiv med filmer som er «kulturelt, historisk og estetisk betydningsfulle», blant annet fordi filmen var den første som inneholdt «en robot med personlighet».
Handelshøyskolen BI
Samarbeid og engelskspråklige studier
Handelshøyskolen BI etablerte høyere utdannelse på engelsk allerede i 1990. BI samarbeider med nærmere 170 skoler i mer enn 40 land. Siden 1996 har de samarbeidet med Fudanuniversitetet i Shanghai om å tilby utdanning på høyt nivå for det kinesiske markedet. International School of Management (ISM) i Litauen ble etablert i 2000 med BI som hovedeier. I 1999 fikk BI, som første norske institusjon, kvalitetsstempelet EQUIS (European Quality Improvement System). I 2005 fikk BI fornyet sin EQUIS-akkreditering som første norske institusjon.
Trippel akkreditering
Den forbudte planet
Handling
I det 23. århundre reiser kaptein Adams (Leslie Nielsen) med stjerneskipet C-47D fra jorden til den fjerne planeten Altair IV for å etterforske hva som hendte med en ekspedisjon som dro dit tjue år tidligere.
Handelshøyskolen BI
Samarbeid og engelskspråklige studier
Handelshøyskolen BI er en av svært få handelshøyskoler med en såkalt Triple Crown akkreditering. Kun 100 handelshøyskoler over hele verden, eller omtrent 1% av alle handelshøyskoler, er tredobbelt akkreditert.
Institutter og sentre
Handelshøyskolen BI har organisert sin faglige virksomhet i ni institutter:
Den forbudte planet
Handling
På planeten finner de to overlevende: den geniale vitenskapsmannen Dr. Morbius (Walter Pidgeon) og hans vakre datter Altaira (Anne Francis), samt roboten Robby the Robot. Ifølge Dr. Morbius ble de andre ekspedisjonsmedlemmene og romskipet deres utslettet av en mystisk «planetarisk kraft».
830 S. – Bak Sølvmikrofonen med Inger Lise og Stein
830 S. - Bak Sølvmikrofonen med Inger Lise og Stein  er et samlealbum med de norske popsangerne Inger Lise Rypdal og Stein Ingebrigtsen, utgitt i 1974 på plateselskapet Talent.
Den forbudte planet
Handling
I de 20 årene som har gått har Dr. Morbius studert levningene av en sivilisasjon som bodde på planeten. Sivilisasjonen ble gradvis mer teknologisk avansert helt til den for 200 000 år siden plutselig forsvant. På overflaten hadde alle spor etter sivilisasjonen forvitret og blitt borte, men bevart under jorda lå fremdeles et enormt kompleks av tunneler, sjakter og kamre. I et kammer fant Dr. Morbius en maskin som doblet intelligensen hans, men som også, skal det vise seg, påvirket ham ubevisst på andre måter.
Om filmen
Den forbudte planet ble godt mottatt av anmelderne og har fått 98 % på Rotten Tomatoes.
Handelshøyskolen BI
Institutter og sentre
Senter for virksomhetskommunikasjon er et forskningssenter tilknyttet Handelshøyskolen BI. Senteret ble opprettet i 2008 i samarbeid med Norsk kommunikasjonsforening. Hensikten med senteret er å fremme utdanning, forskning og opplæring innen virksomhetskommunikasjon i Norge. Begrepet Virksomhetskommunikasjon er en oversettelse av det engelske Corporate Communication, og senteret bruker også navnet BI Center for Corporate Communication og forkortelsen BI CCC.
Senteret er plassert under Institutt for Kommunikasjon, kultur og språk ved BI, og ledes av førsteamanuensis Peggy Simcic Brønn. For å ivareta koblingen mellom akademikere og utøvere av faget, er det valgt et råd med representanter for begge parter.
Studietilbud
Høyskolen tilbyr økonomisk utdanning på alle nivåer: Bachelor, mastergrad, doktorgrad, etterutdanning, samt en rekke spesialstudier innen f.eks. finansiell økonomi, varehandel, og informasjonsteknologi. BI har også ca. 500 studenter i Kina i samarbeid med Fudan-universitetet i Shanghai, og er majoritetseier i International School of Management, en handelshøyskole med ca. 2000 studenter i Kaunas og Vilnius i Litauen. BIs utvekslingstilbud omfatter 41 av de 79 beste universitetene og høyskolene i Financial Times' European Business School Ranking for 2012. En av fire av BIs studenter drar på utveksling minst et semester.
BIs faglige virksomhet er organisert i ni institutter, som blant annet dekker kjerneområdene for en handelshøyskole: Strategi, organisasjon, innovasjon, samfunnsøkonomi, finansiell økonomi, markedsføring, regnskap, revisjon og jus. BI har også etablert forskningssentre knyttet til instituttene for å ivareta kunnskapsutvikling innen utvalgte sektorer og/eller temaer. 24 sentre er knyttet til instituttene.
Bachelor
Tidligere bachelorstudier
Master
Tidligere masterstudier
Studiesteder i Norge
26. oktober 2006 vedtok BIs styre å legge ned et «betydelig antall» av skolens lokalavdelinger rundt om i Norge, og 15. desember ble det vedtatt at lokalavdelingen i Lillestrøm skulle legges ned 1. august 2007, mens lokalavdelingene i Østfold, Vestfold, Telemark, Ålesund, Tromsø og på Gjøvik skulle legges ned 1. august 2008. Imidlertid vil BI fortsatt ha et tilbud om etter- og videreutdanning ved skolene i Telemark og Vestfold. Disse vil ligge administrativt under BI Drammen. Styret ved Handelshøyskolen BI vedtok i 2012 å flytte virksomheten ved BI Drammen og BI Kristiansand til sine øvrige avdelinger.
BI Gjøvik, BI Lillestrøm, BI Telemark (Porsgrunn), BI Tromsø, BI Østfold (Grålum), BI Ålesund, BI Skedsmo (Olavsgård – til 2003). Handelshøyskolen BI samflyttet sine avdelinger i Oslo til Nydalen i 2005. Da flyttet BI fra sine lokaler i Sandvika, Bærum (hovedkontor), Schous plass, Oslo og Senter for lederutdanning – Sjømannsskolen (Ekeberg].
Studenttilbud
BI Karriereservice tilbyr studentene tjenester som kan gjøre overgangen fra studier til arbeidsmarkedet lettere. I tillegg til karriereplanlegging og jobbsøkerkurs, tilbyr BI Karriereservice mentor–og internship program. Årlig fremstiller BI Karriereservice lønn–og arbeidsmarkedstall for å kartlegge tidligere studenters arbeidssituasjon. BI Karriereservice har seks ansatte i Nydalen, og representanter ved de resterende BI-skolene.
Studentforeninger
BISO, eller BI Student Organisasjon, representerer en styrket og forent studentstemme, og like muligheter for BI-studenter på alle fire campuser. Les mer om BISO her: https://biso.no/
I 2020 slo SBIO og BIS seg sammen til en samlet studentorganisasjon. Fusjonen har blitt en milepæl i BIs historie – alle BI-studenter er i dag samlet under en forenklet og mer slagkraftig studentorganisasjon.
StudConsult
StudConsult er et norsk konsulentselskap som drives av studenter ved Handelshøyskolen BI. Selskapet leverer tjenester innenfor markedsundersøkelser, konkurrentanalyser samt andre kvalitative og kvantitative analyser. Selskapet omsatte i 2011 for ca. 740,000 kroner.
StudConsult arbeider som en non-profit organisasjon med det formålet å la studenter kunne lære gjennom å være i kontakt med næringslivet og prøve ut teori i praksis gjennom studietiden.
StudConsult eies 34 % av Studentforeningen ved BI og 66 % av Stiftelsen Junior Enterprise Norway.
StudConsult ble etablert i 1988. Det startet med et samarbeid mellom tre studentforeninger (handelsakademiets studentforening, studentutvalget ved Oslo Ingeniørakademi og Studentforeningen ved Norges Høyskole for Informasjonsteknologi) og resulterte i et eget aksjeselskap. Studconsult har hatt avdelinger ved flere av Norges universiteter og høyskoler som Norges teknisk-naturvitenskapelige universitet, Høgskolen i Oslo, NMH, Høgskolen i Sør-Trøndelag og BI. Siden 2006 har det imidlertid eksistert kun en StudConsult-avdeling i Norge og den ligger på Handelshøyskolen BI Oslo.
Interesseutvalg
BISO består også av 6 større arrangementer, blant annet innrykksukene Fadderullan, 3 stabgrupper, samt politiske og faglige arbeidsgrupper.
Fagdager – Det finnes mange fagdager på BI Nydalen hvor forskjellige foreninger arrangerer foredrag hvor man henter inn mennesker fra næringslivet. Den største, Næringslivsdagen, er ment for å dekke alle studenter og er desidert størst. Mindre dager omhandler gjerne spesifikke faggrener og interesser; Aksjedagen, Eiendomsdagen, den store markedsføringsdagen, og liknende.
I tillegg til interesseutvalgene er BISO også eier av studentavisen Inside samt deleier i StudConsult, ett konsulentselskap drevet av studenter med tilknytning til Handelshøyskolen BI.
Børstekortvinger
Børstekortvinger (Trichophyinae) er en liten gruppe av biller som hører til familien kortvinger. Det finnes bare én art i Norge, Trichophya pilicornis. Denne er ca. 2 mm lang, brun og kan ligne på underfamilien småkortvinger, men kan skilles fra disse på de tynne, børsteaktige antennene. Hodet er ganske bredt med små, men utstående fasettøyne. Antennene er av normal tykkelse i de to innerste leddene, men resten av antennen er tynn og børsteaktig. Kroppen er matt og fint hårete, dekkvingene parallellsidige og litt lengre enn brystskjoldet (pronotum). Kroppssidene har flere lange, utstående børster. Billen flyr godt og kan påtreffes flyvende, men den er tilsynelatende ikke spesielt vanlig.
Renate Olaisen
Renate Olaisen (født 1974) er en norsk tidligere svømmer som representerte Andøya SLK og Hansasvømmerne.
Hun vant 7 NM-gull og 21 NM-medaljer i perioden 1992–1996.
Jill Bennett
Jill Bennett (født 14. august 1975 i Fort Wayne, Indiana) er en amerikansk skuespillerinne. Bennett er kanskje best kjent for sin rolle i filmen And Then Came Lola der hun spilte en lesbisk kvinne. Bennet hadde en av hovedrollene i TV-serien Dante's Cove, samt 3way, en lesbisk TV-serie sammen med skuespillere som Ciathy Shm, Maile Flanagan og Maeve Quinlan. Bennett spilte en doktor i komedien Britannia Hospital fra 1982.
Roxana
Roxana (baktrisk: Roshanak) var den baktriske konen til Aleksander den store, ble født tidligere enn år 347 f.Kr., selv om den nøyaktige datoen forblir ukjent. Hun var datter av en adelsmann som het Oxyartes av Balkh i Baktria (da det østlige Persia, nå nordlige Afghanistan).
Hun giftet seg med Aleksander i 327 f.Kr. etter at han fanget henne da festningen i Sogdian overgav seg til ham. Balkh var den siste av Det persiske rikets provinser som falt til Aleksander. Ekteskapet var et forsøk på gjenforening med de baktriske satrapiene til Aleksanders styre, selv om antikke kilder beskriver Aleksanders uttalte kjærlighet til henne. Roxana fulgte ham i felttoget i India i 326 f.Kr..
Hun fødte ham en sønn etter Aleksanders plutselige død i Babylon i 323 f.Kr. og kalte ham Aleksander IV Aegus. Roxana og hennes sønn ble offer for de politiske intrigene i kollapsen av Aleksanders rike. De ble beskyttet av Aleksanders mor, Olympias, i Makedonia, men mordet på henne i 316 f.Kr. gjorde at Kassandros kunne overta tronen. Siden Aleksander IV Aegus var den legitime arvingen til Aleksanders imperium, ble han myrdet sammen med Roxana, antagelig i 309 f.Kr.
Culicomorpha
Culicomorpha er en delgruppe av myggene (Nematocera). De er en ganske stor delgruppe som inkluderer stikkmygg, knott, sviknott og fjærmygg. Den har flere utdødde familiegrupper, med fossile arter.
Alle mygg gjennomgår en fullstendig forvandling (metamorfose), med et larvestadie, puppestadie og det voksne kjønnsmodne stadiet (imago).
Trygve Bull
Trygve Friis Bull (født 13. august 1905 i Kristiania, død 16. mars 1999) var en norsk historiker, filolog og politiker (Ap, SV).
Tryve Bull var filolog (cand.philol.) av utdannelse og arbeidet som lektor i Bergen fra 1936 og ved Oslo lærerskole 1949–1972. I 1930-årene var han med i Mot Dag. Under andre verdenskrig satt han i tysk fangenskap fra 1943 til 1945 i konsentrasjonsleiren Sachsenhausen.
Bull møtte som fast stortingsrepresentant 1958–1964 og som vararepresentant 1964–1969 for Arbeiderpartiet. I 1963 under Kings Bay-saken valgte han i Stortinget som representant for Arbeiderpartiet å være med på å støtte mistillitsforslag mot Regjeringen Gerhardsen, noe som ikke falt i god jord i eget parti. Bull var en engasjert EF-motstander. Etter EF-avstemningen i 1972 meldte han seg ut av Arbeiderpartiet og inn i Sosialistisk Valgforbund, senere Sosialistisk Venstreparti, hvor han var medlem av hovedstyret i perioden 1973–1975.
Konrad Emil Bloch
Konrad Emil Bloch (født 21. januar 1912 i Nysa, Schlesien, Kongeriket Preussen, død 15. oktober 2000 i Lexington, Massachusetts) var en tysk-amerikansk biokjemiker og nobelprisvinner. Han ble tildelt nobelprisen i fysiologi eller medisin i 1964 sammen med Feodor Lynen for deres funn om mekanismen og reguleringen av kolesterol og fettsyremetabolismen.
Bodil Mårtensson
Bodil Mårtensson (født 11. september 1952 i Lyckeby i Karlskrona, Sverige) er en svensk forfatter.
Mårtensson er utdannet cand.philol. i engelsk, kunstvitenskap og teoretisk filosofi ved Lunds universitet. Inntil hun ble forfatter på heltid, arbeidet hun i universitetes administrasjon. Hun debuterte i 1999 med kriminalromanen En chans för mycket, den første i en serie om kriminalkomissarie Joakim Hill ved politiet i Helsingborg. Romanene er oversatt til tysk.
Utover sine kriminalromaner har hun også skrevet noen barnebøker og en serie ungdomsbøker fra dykkermiljø.
Bodil Mortensson er tidligere gift med og skilt fra forfatteren Bertil Mårtensson.
Liste over Øst-Timors statsministre
Øst-Timors statsminister er landets regjeringssjef, mens Øst-Timors president er statsoverhode. Statsministeren er valg av det parti eller de partier som har flertall i nasjonalforsamlingen og blir formelt utpekt av presidenten.
Liste over Øst-Timors statsministere (2002-dd)
Øst-Timors statsministere er som følger:
Fernando Benigni
Fernando Benigni (født 6. april 1942 i Guadamello di Narni i Umbria i Italia, død 2. desember 2020 i Roma) var en italiensk katolsk prest for bispedømmet Terni, som i mange år virket som misjonær i Zaire/DR Kongo i Afrika.
Han ble presteviet den 29. juni 1966 av biskop Giovanni Battista dal Prà. I sitt bispedømme Terni-Narni-Amelia i Italia var han blant annet sjelesørger for industriarbeidere ved stålverkene i Terni, og han var også utsendt til Zaire (Kongo-Kinshasa) til Ntambue. I Kongo var han blant annet i over et tiår misjonsdirektør for det bispedømme som Terni støttet opp om. Hans siste stilling var i menigheten Santa Maria della Misericordia i Terni, til 2016, da han fratrådte av helsegrunner.
Msgr Fernando Benigni døde 2. desember 2020 av komplikasjoner forårsaket av covid-19 på Sant'Andrea-sykehuset i Roma; i tidsrommet 1. november til 15. desember døde det i alt 15 katolske prester i Italia av pandemien, flere og hyppigere enn på et halvt år.
Semjon Budjonnyj
Semjon Mikhailovitsj Budjonnyj (russisk: Семён Михайлович Будённый, født, død 26. oktober 1973) var en sovjetisk militær leder og en alliert av Josef Stalin.
Tidlig liv
Budjonnyj ble født inn i en fattig småbondefamilie i området til Terek-kosakkene i det sørlige Russland. Budjonnyj var ikke selv kosakk, til tross for at han vokste opp i et kosakkområde, ettersom familien hans kom fra Voronezj-provinsen. Han arbeidet innen jordbruk til 1903, da han ble innkalt til Det russiske keiserrikets armé, hvor han havnet i kavaleriet og tjenestegjorde i den russisk-japanske krig i 1905. Under første verdenskrig var han offiser på vestfronten til 1916, da han ble overført til Kaukasus-fronten. Han ble kjent for sitt militære mot og fikk Sankt Georgsordenen fire ganger. Da den russiske revolusjon kastet tsarregimet i 1917, var han i likhet med mange soldater blitt radikalisert og ble et ledende medlem av soldatrådene (sovjeter) i Kaukasusområdet.
Under den russiske borgerkrigen
Den russiske borgerkrigen brøt ut i 1918, og Budjonnyj organiserte en rød kavaleri-styrke i Don-regionen, som etterhvert ble til Første kavaleriarme. Denne armeen spilte en viktig rolle i bolsjevikenes seier i borgerkrigen da den drev den hvite general Anton Denikin tilbake fra Moskva. Budjonnyj sluttet seg til kommunistpartiet i 1919, og fikk nære forbindelser til Josef Stalin og Kliment Vorosjilov.
I 1920 tok Budjonnyjs kavaleriarme del i invasjonen av Polen i Den polsk-sovjetiske krig, hvor den til å begynne med var seierrik. De polske styrkene ble presset ut av Ukraina, og Budjonnyjs arme brøt senere gjennom de sørlige polske frontlinjene. Senere led imidlertid bolsjevikene store tap i slaget ved Warszawa, hovedsakelig fordi Budjonnyjs arme hadde kjørt seg fast ved Lvov. Etter at hans arme ble beseiret i slaget ved Komarow (et av historiens største kavalerislag) ble Budjonnyj sendt sørover for å kjempe mot de hvite i Ukraina og på Krim. Tross tapet i Polen var han en av Sovjet-Russlands militære helter ved slutten av borgerkrigen.
Budjonnyj ble ansett som en modig og fargerik kavalerioffiser, men visste lite om moderne krigføring, spesielt vedrørende virkningen av stridsvogner. Det er et mål på hans militære ekspertise at under Mikhail Tukhatsjevskijs utrenskning-rettssak skrek han at Tukhatsjevskijs forsøk på å opprette armerte formasjoner var å regne som «ødeleggelse», hvortil den fortapte Tukhatsjevskij svarte «Det føles som om jeg drømmer». Han ble oppnevnt til kavaleriinspektør i Den røde armé og andre lignende æresstillinger.
Senere militær karriere
I 1935 var Budjonnyj en av de fem første som ble utnevnt til Marskalk av Sovjetunionen. Tre av disse fem ble senere herettet i utrenskningene på slutten av 1930-tallet, og bare Budjonnyj og Vorosjilov var igjen. I 1937 fikk Budjonnyj kommandoen over Moskva militærdistrikt, og i vinterkrigen ledet han en arme, med katastrofale resultater. Likevel ble han i 1940 utnevnt til visefolkekommissær for forsvar, en stilling han var ganske uegnet til.
Under utrenskningene i Den røde armé i 1937 sa kavalerikommandør Gorodnikov til Budjonnyj, «Semjon, se hva som skjer! De tar alle samme, den ene etter den andre.» Budjonnyj svarte «Ikke vær bekymret, de vil ikke røre oss. De tar bare de smarte.»
I juli-september 1941 var Budjonnyj øverstkommanderende (russisk: главком – glavkom) for de sovjetiske styrkene på den sørlige og sørvestlige fronten, og sto mot Tysklands invasjon i Ukraina. Denne invasjonen begynte som en del av tyskernes Operasjon Barbarossa, som ble satt igang 22. juni. Budjonnyjs styrker ble til slutt omringet i slaget ved Uman og slaget ved Kiev. Katastrofene som fulgte omringingen, kostet Sovjetunionen 1,5 millioner menn som ble drept eller tatt til fange, og var slik regnet en av militærhistoriens største seire.
I september avsatte Stalin Budjonnyj og erstattet ham med Semjon Timosjenko. Budjonnyj fikk befalet over den sovjetiske reservefronten (september-oktober 1941), ble øverstkommanderende for troppene i Nord-Kaukasus (april-mai 1942), ble kommandant over Nord-Kaukasusfronten (mai-august 1942) og fikk kommandoen over det avleggse sovjetiske kavaleriet (fra 1943). Selv om han var ansvarlig (til tross for at han handlet på ordre fra Stalin) for noen av Sovjetunionens mest katastrofale tap i andre verdenskrig, sto han fortsatt under Stalins beskyttelse og fikk ingen straff. Etter krigen ble han tillatt å pensjonere seg som Helt av Sovjetunionen. Han døde i 1973. Han etterlot seg memoarer i fem bind, hvor han beskrev de stormfulle årene under borgerkrigen, så vel som dagliglivet i første kavaleriarme.
Budjonnyj ble minnet i mange populære russiske militære sanger, inkludert Det røde kavaleriets sang («Konarmiejskaja») og Budjonnyjmarsjen.
Semjon Budjonnyj skapte også en ny hesterase som fremdeles ales i større russiske stutterier: Budjonnyjhesten som er kjent for sin høye ytelse innen sport og utholdenhet. Budenovka-luen, en del av sovjetiske militære uniformer, er oppkalt etter Semjon Budjonnyj.
Siren Jørgensen
Siren Jørgensen (født 1977) er norsk skuespiller fra Stord. Hun ble utdannet ved Statens teaterhøgskole i 2002. I 2006 ble hun ansatt ved Den Nationale Scene i Bergen og jobbet der i rundt 10 år før hun ble frilansskuespiller og bosatte seg i Oslo. I 2009 vant hun publikumsprisen Årets scenenavn, utdelt av Bergen Teaterforenings og Bergensavisen.
Play
Play kan referere til
Siren Jørgensen
Hun spilte hovedrollen som Rebekka i Kjersti G. Steinsbøs film Hevn fra 2015, en film basert på Ingvar Ambjørnsens bok Dukken i taket. For rollen ble hun nominert til Kanonprisen 2015 i klassen beste kvinnelige hovedrolle.
Nella
Nella er et kvinnenavn med flere mulige opprinnelser. Det kan være:
PCI-behandling
Percutaneous coronary intervention (PCI), mest kjent som angioplasti, er en prosedyre for å behandle stenoser (innsnevringer) i koronararteriene.
PCI kan gjennomføres for å redusere eller eliminere symptomene ved koronarsykdom (CAD), inkludert angina (brystsmerter), dyspné (pusteproblemer) og annen hjertesvikt. PCI kan også i enkelte tilfeller gi forlenget levetid.
Historie
Koronar angioplasti, også kjent som "percutaneous transluminal coronary angioplasty" (PTCA), ble først utviklet i 1977 av Andreas Gruentzig. Prosedyren ble fort plukket opp av flere kardiologer, og rundt midten av 1980-tallet var det flere ledende sentere rundt om i verden som tok i bruk metoden som behandling av koronarsykdom (CAD).
Angioplasti blir tidvis referert til som Dottering, etter Dr. Charles Theodore Dotter, som sammen med Dr Melvin P. Judkins først beskrev angioplasti i 1964.
Prosedyre
En PCI-behandling gjennomføres som en behandling av innsnevring funnet ved angiografi. Under angiografien føres et kateter fra håndleddet eller lysken, via arteriene og inn i hjertet. Der sprøytes det inn en kontrastveske som spres ut i blodbanen. Denne kontrastvesken er synlig ved videogjennomlysning, og gir dermed et bilde av hjertet og blodårene rundt. Under denne undersøkelsen kan man se om det finnes innsnevringer som burde utbedres.
Etter en vurdering av innsnevringen(e) vil kardiologen avgjøre om det skal gjennomføres PCI. I så tilfelle kan en slags ballong i enden av kateteret blåses opp slik at den knuser plakket inn i arterieveggen.
Andre prosedyrer som kan gjøres som alternativ til ballongangioplastien er:
Risiko
Risiko ved PCI-behandlingen er lav, ca. 1%, og prosedyren er vidt utbredt. Prosedyren gjennomføres normalt av en kardiolog eller en medisinsk doktor med spesiell trening i hjertebehandling med kateterbaserte prosedyrer.
PCI-behandlinger er blitt betydelig tryggere i løpet av de siste årene, selv om noen ulykker har forekommet. Dette gjelder spesielt sammenlignet med bypassoperasjoner, som kan gi smerter i ettertid.
Prosedyren kan likevel føre til lettere brystsmerter under operasjon. Dette er en av årsakene til at pasienten er våken under prosedyren, slik at legene har mulighet til øyeblikkelig å reagere ved det minste tegn på at noe er galt.
I det lange løp er det størst risiko ved bruk av stenter. Dette har blitt betydelig redusert i løpet av de siste årene, takket være bruk av nye stenter dekket med bestemte medikamenter. Den mest alvorlige risikoen er provokasjonen av hjerteattack kort etter prosedyrens gjennomførelse. Dette kan føre til akutt hjerteoperasjon. Angioplasti utført kort tid etter et myocardialt infarkt står i fare for å forårsake slag i 1 av 1000 tilfeller.
Alt i alt er mortaliteten etter PCI-behandling svært lav, men individuelle faktorer spiller selvfølgelig inn. For de med mindre alvorlige hjertesykdommer, god hjertefunksjon, en passelig god helse og som ikke lider av andre sykdommer er risikoen minimal.
Når PCI ikke lar seg gjennomføre eller går galt kan alternativt en bypassoperasjon gjennomføres.
Magas av Kyrene
Magas av Kyrene (gresk: Μάγας της Κυρήνης; født før 317 f.Kr., død 250 f.Kr., styrte fra 276 til 250 f.Kr.) var en gresk-makedonsk adelsmann. Via sin mors andre ekteskap ble han medlem av ptolemeerdynastiet i Egypt. Han ble konge av Kyrenaika (dagens Libya) etter ha kjempet til seg uavhengighet for Kyrenaika fra det ptolemeiske kongedømme.
Slekt
Hans mor Berenike var en adelskvinne fra Eordaia i Makedonia. Hun var datter av uklar adelsmann ved navn Magas og adelskvinnen Antigone. Berenikes mor var niese av den mektige regenten Antipatros og var en fjern sidegren av argeadedynastiet som Aleksander den store tilhørte. Han var oppkalt etter sin bestefar på morssiden.
En gang rundt 318 f.Kr. døde hans far av naturlige årsaker. Etter dødsfallet tok moren Magas og hans søsken til Egypt hvor de ble en del av følget til morens tremenning på morssiden, dronning Eurydike av Egypt, hustru av Ptolemaios I Soter, den første greske farao og grunnleggeren av ptolemeerdynastiet.
Ved 317 f.Kr. hadde Ptolemaios blitt forelsket i Berenike og skilte seg fra Eurydike for å kunne gifte seg på nytt. Magas' mor ble gjennom sitt ekteskap med Ptolemaios egyptisk dronning og dronningmor til ptolemeerdynastiet. Ved morens ekteskap ble Magas stesønn av Ptolemaios; ble en egyptisk prins som levde ved sin stefars hoff og var medlem av ptolemeerdynastiet. Hans mor fødte Ptolemaios Soter tre barn: to døtre, Arsinoe II, Filotera, og den framtidige farao Ptolemaios II Filadelfos.
Guvernør og konge av Kyrenaika
Magas ble gjort til guvernør av Kyrenaika av sin mor. Som en posthum ære til hans biologiske far, dedikerte Magas, da han tjente som prest for Apollon, en hedersinskripsjon som stolt navnga ham som «den eponymiske prest» og «Magas, sønn av Filip». Som følge av hans stefar Ptolemaios Soter døde i 283 f.Kr. greide Magas ved flere anledninger å bryte til seg til uavhengighet for Kyrenaika inntil han kronet seg selv som konge en gang rundt 276 f.Kr. i løpet av styret til hans halvbror Ptolemaios II Filadelfos.
Magas giftet seg med Apama II, som var hans firmenning på morssiden og en av døtrene til selevkidedynastiets kong Antiokos I Soter og Stratonike av Syria. Antiokos benyttet seg av sin denne ekteskapsalliansen til å danne en pakt for å invadere Egypt. Apama II og Magas fikk en datter som ble kalt for Berenike II. Hun ble deres eneste barn.
Magas gikk i krig mot Ptolemaios II i 274 f.Kr., angrep Egypt fra vest samtidig som Antiokos I angrep Palestina. Imidlertid måtte Magas avbryte sin invasjon grunnet et opprør i eget rike fra den libyske nomaden Marmaridae. I øst gikk Antiokos I på et nederlag mot hæren til Ptolemaios II. Til tross for at Egypt gikk seierrik ut av krigen, klarte Magas å opprettholde uavhengigheten til Kyrenaika mot sin mektige nabo. I 250 f.Kr. døde Magas og uten en mannlig arving, var Kyrenaikas uavhengighet truet. Et år etter at han døde tilbød hans enke deres datter Berenike II som ektefelle til en makedonsk adelsmann, Demetrios Kalos, noe som videreførte Kyrenaika som en kongerike for en tid.
Forhold med India
Magas er nevnt i «ediktene til Ashoka» som en av mottakerne av den indiske keiseren Ashoka den stores buddhistiske proselytter (omvendte), men ingen vestlig nedtegnelser av denne henvendelsen finnes. Ashoka hevder også at han oppmuntret til utviklingen av herbalisme (kunnskap om plantelegemiddel), både for mennesker og for dyr, i områdene til de hellenistiske kongene. Filosofen Hegesias, som kom fra hovedstaden Kyrene hvor Magas styrte, er tidvis blitt vurdert som å ha blitt påvirket av læren til Ashokas buddhistiske misjonærer.
Josie Bissett
Bissett er kjent for sin rolle som Jane Mancini i TV-serien Melrose Place. Tolv år gammel fikk hun oppdrag som modell i reklamer. Da hun var 16 år, flyttet hun hjemmefra og til Japan for å arbeide som skuespiller og ett år senere bosatte hun seg i Hollywood. Tidlig i 1990 fikk Bissett en fast rolle i komiserien The Hogan Family, som gikk over to sesonger. I 1992 fikk hun en rolle i såpeoperaen Melrose Place. Bisset fortsatte i denne serien i fire og en halv sesong frem til halvveis i 1996/1997-sesongen, da hun hadde en spontanabort. Bisett tok seg da litt fri fra TV-serien, men returnerte i 1998 for å spille inn sin siste sesong.
Liberale Studenter
Liberale Studenter, formelt Norges Liberale Studentforbund (NLSF), er studentorganisasjonen til partiet Venstre. Organisasjonen samler lokale liberale studentlag og -politikere ved universiteter og høgskoler. Organisasjonen ble stiftet i 1908 som den social-radikale studenterforening, og ble gjenopplivet etter å ha ligget nede i en del år i 1991. NLSF er formelt en sideorganisasjon til Venstre, sammen med Norges Venstrekvinnelag og ungdomsorganisasjonen Unge Venstre.
Josie Bissett
Hennes gjennombrudd som skuespiller kom i 1991 i regissør Oliver Stones film The Doors. Bissett har også skrevet en barnebok, Tickle Monster, utgitt i april 2008. Bisset og skuespiller Rob Estes (som også spilte i Melrose Place) giftet seg i 1992, og skilte seg i 2006. Paret fikk to barn sammen, Mason Tru (født 21. juli 1999) og Maya Rose (født 14. april 2002). Bisset er bosatt i Seattle.
Liberale Studenter
Det finnes liberale studentlag ved Universitetet i Oslo, NMBU, Universitetet i Bergen, NTNU, Universitetet i Tromsø, Høgskolen i Sørøst-Norge, Universitetet i Agder og Nord universitet. NLSF har én plass i Venstres stortingsgruppe, og er i tillegg representert i andre utvalg og komiteer i partiet.
NLSF er medlem av de internasjonale paraplyorganisasjonene International Federation of Liberal Youth (IFLRY) og European Liberal Youth (LYMEC).
IPhone SE
iPhone SE (hvor SE er en forkortelse for Special Edition) kan vise til:
Anemi
Anemi er definert som for lite hemoglobin i blodet. Dette resulterer i at blodets evne til å transportere oksygen (O2) er redusert, normalt sett fordi det er redusert mengde røde blodceller i blodet, men dersom det er kronisk anemi tilknyttet nyresykdom vil dette som regel være fordi de røde blodcellene som frakter oksygen rundt i blodet er måneformede, og det forklarer hvorfor de ikke har plass til å transportere like mye oksygen som friske røde blodlegemer. Grenseverdiene for anemi (blodmangel) er hemoglobinnivå i blodet mindre enn 13 g/dl (blodprosent under 88 %) for menn, og under 12 g/dl (blodprosent under 81 %) for ikke-gravide kvinner. Barns hemoglobinnivå må sees i sammenheng med alder, men under 11g/dl i 6-måneders alder eller under 12g/dl hos barn og unge bør regnes som anemi og utredes.
Anemier kan inndeles i tre grupper etter årsak: Symptomer kan være vanskelige å tolke. Men det går mest ut på blek hud, bleke slimhinner, slapphet og svimmelhet ved anstrengelse. Hvis det er stor jernmangelanemi kan det oppstå symptomer som trøtthet. En pasient som over lang tid får lavere hemoglobinmengde i blodet tilpasser seg det nye nivået og kan ha lite plager, men ved plutselig blødning vil pasienten føle seg dårligere ved et relativt lite blodtap. Både overflaten på innsiden av øyelokkene og munnslimhinnene sees blekere ved anemi.
Anemi ved kreftsykdommer
Ved flere former for kreft kan anemi være et tidlig funn. Ved kreft som affiserer benmarg kan overvekst av andre celler i benmargen hindre den vanlige dannelsen av røde blodlegemer. Slike andre celler kan være leukemi-celler eller det kan være metastaser fra kreftformer andre steder i kroppen.
Jernmangelanemi
En moderat jernmangel kan gi slapphet uten at det foreligger anemi. Jernmangelanemi kan oppstå på fire måter:
Vitaminmangel
Folinsyre, Vitamin B12 og vitamin C er alle viktige for dannelsen av hemoglobin og blodlegemer. Hvis det er mangel av vitamin B12 kan symptomer som nedsatt syn og en type demens også merkes hos pasienten.
Sigdcelleanemi
Denne tilstanden forekommer hos noen få individer pga. en mutasjon. Siden sigdcelleanemi gir bedret overlevelse ved malaria, er denne mutasjonen vanligere i beltet langs ekvator i Afrika der malaria er vanlig. Hele 10% av afroamerikanere, og 25% av afrikanere er heterozygote for sigdcelle-hemoglobin. Man blir kun syk når man er homozygot. Dette er en form for hemolytisk anemi.
Mutasjon mellom Glu → Val
Mesterligaen 2006/2007
Mesterligaen i fotball for menn 2006/07 ble arrangert av UEFA. Mesterligaen er Europas mest prestisjetunge turnering for klubblag.
Vålerenga ble slått ut i 2. kvalifiseringsrunde av tsjekkiske Mladá Boleslav.
Nummer én og to i det innledende puljespillet gikk til åttendedelsfinaler. Nummer tre i hver pulje gikk direkte inn i tredje runde av UEFA-cupen.
En egen rangering, hvor Norge for denne sesongen lå på 20.-plass, lå til grunn for når lag fra de forskjellige ligaene kom inn i denne turneringen (og i UEFA-cupen). Av UEFAs 52 medlemsland var det kun Liechtenstein, Andorra og San Marino som ikke deltok med lag i turneringen. 16 lag, inklusive tittelholderen, var direkte kvalifisert til gruppespillet, de øvrige 58 lagene kom inn i kvalifiseringsrundene og kjempet om de øvrige 16 plassene til gruppespillet.
Kvalifisering
I rundene er laget som har hjemmekamp i det første oppgjøret nevnt først. Ved uavgjort etter to oppgjør vinner laget med flest mål på bortebane.
Første runde
Den første kvalifiseringsrunden ble spilt 11. og 12. juli med returkamper 18. og 19. juli
Andre runde
Den andre kvalifiseringsrunden ble spilt 25. og 26. juli med returkamper 1. og 2. august
Tredje runde
Den tredje kvalifiseringsrunden ble spilt 8. og 9. august med returkamper 22. og 23. august
Sluttspill
Trekningen av åttendedelsfinalene fant sted 15. desember i UEFAs hovedkvarter i Nyon, Sveits. Kampene ble spilt 20./21. februar og 6./7. mars 2007. Alle utslagsrundene ble spilt over to kamper, bortsett fra finalen. Toerne fra hver gruppe begynte hjemme og avsluttet borte.
Kvartfinaler
Kvartfinalene ble trukket 9. mars i Athen. Kampene ble spilt 3. og 4. april og returkampene 10. og 11. april.
Semifinaler
Semifinalene ble spilt 24. og 25. april og returkampene 1. og 2. mai.
Big Jack Johnson
Big Jack Johnson (født 30. juli 1940 i Lambert i Mississippi, død 14. mars 2011 i Memphis i Tennessee) var en amerikansk bluesgitarist og vokalist kjent innenfor sjangeren deltablues.